Viborger Samler, 1803-05-30
Paris den 13de og 16de Maj. Den engelske Ambassadors længe forudseete Afreise vare vore Aviser dog meget sene med at fortælle os, og Monitøren var den første, som den 14de Maj fortalte, at han var reist Natten til den 13de. Den 14de om Eftermiddagen, forsamledes Lovgiverne overordentlig. Efter et Budskab, der forelæstes fra Regjeringen, dat. St. Cloud samme Dag, forvandledes de til en hemmelig Kommission i nogle Timer. Om Eftermiddagen Kl. 3, var Forsamlingssahlen aa den for enhver, og da erklærede Præsidenten: at Lovgiverne atter den 16de ville forsamles. Dette er alt det Officielle man har desangaaende. Derimod har en Avis i Dag sagt "Fredsrygtet er endnu i Live. J Gaar skal der være kommen en Koureer her til Paris fra Petersborg, med den Efterretning fra Keiser Anlexander: at han ville optræde som Mellemmand og Mægler med sin Magt imellem Frankrig og England, og strax derpaa er en Koureer affærdiget til London, En anden Efterretning lægger til Hr. Talbot, engelsk Gesandtskabs-Sekretær, er bleven i Paris og i GaarAftes bare hans Domestiker, der siden Whitworts Afreise gik i affarvede Klæder, Gesandtens Liberi. Whitworth er reist langsom og ville ligge i Amiens den 14de og først den 15de komme til Calais. Efter et holdet Statsraad skal der være gaaet en Koureer til Ambassadør Andreossy i London, med Ordre om, at blive dertil videre. Man mener Senator Barthlem gaaer lige til London. Vore Fonds ere stegne til 52 Fr. 65 Cent. fra 51. Argus siger "Den russiske Keiser vil lade Maltha besætte og garandere dens Uafhængighed, indtil Ufreden bilægges. Vort øvrige visse Nyter: 1) At Bonaparte uventet den 14 og Aftenen besøgte det herværende Prytanæum og saae de 600 Elever passere sig forbi og var vel fornøjet med den Fremgang denne Læreanstalt har gjort i de 2 Aar, han ej har besøgt den. 2) Den afdøde Cardinal Rohan er dog ikke bleven riig ved sin Halsbaandshistorie; thi hans Godser og Meubler seqvestreres til hans Gields Betaling. 3) Kongen af Preussen har forært Cadet de Vaux en Guldmedallie for hans Opfindelse med at koge Kraftgelee af Been (See Samleren No. 36 i Tillægget) 4) Man troer almindelig her, at Jrringerne mellem Nordamerika og Spanien er bilagte, meest ved den franske Regierings fredelige Sindelag, saa siges og at Nordamerika forærer Lafayette 12000 Agre. 5) Den i Revolutionstiden saa bekiendte Tallien, har længe havt en Proces med en Doctors Enke om 2833 Franker, som hendes afdøde Mand havde fordret hos ham, for en Sygdom han kurerede Tallien for 1794. Tallien fandt Regningen overdreven og Lægens Besøg alt for dyrt beregnede. Men den berømte Dr. Guillotin, der endelig blev udnævnt af Retten til at undersøge den, har fundet den saameget rigtig og Tallien maae betale. 6) Luftskipper Blanchard er endnu i største Velgaaende; har ved Valogne været i Luften den 53de Gang og taget en Liebhaber op med sig og vil nu her til Veirs den 54de Gang, 7) Den russiske Koureer der kom hertild. 12te, gik næste Dag til London. 8) Til Havnene gaae mange Kourerer, Tropper og Artilleri sendes til den lille Øe Dien; men forresten er her ingen Bevægelser, med Armeen eller sligt. Blant vore Handelstæder, har især Bourdeaux got nyttet Freden siden October 1801, den har i disse 18 Maaneder afsendt 290 Skibe til vore udenrigske Kolonier. Nogle af dem have gjort mere end een vestindisk Reise og 65 Handelskibe ere endnu ude derfra, nemlig 50 paa de vestindiske Øer, 11 paa Slavehandel under Afrika og 4 paa Ostindien.